recursal/SuperWikiNEXT-32B huggingface dataset:
ڈاکٹر **رحیق احمد عباسی** پاکستان عوامی تحریک کے سابق مرکزی صدر ہیں۔ وہ جامعہ آکسفرڈ برطانیہ سے کمپیوٹر سائنسز میں پی ایچ ڈی ہیں۔ 2003ء سے 2013ء تک تحریک منہاج القرآن کے ناظم اعلیٰ رہے۔ 2013ء سے 2015ء تک پاکستان عوامی تحریک کے مرکزی صدر رہے ہیں۔

تعلیم
-----

فیڈرل بوائز سکینڈری اسکول نمبر 6 اسلام آباد سے میٹرک کیا۔ اسلام آباد کالج فاربوائز سے ایف ایس سی (پری انجینئری) کا امتحان پاس کیا۔ قائدِاعظم یونیورسٹی اسلام آباد سے ایم ایس سی کمپیوٹر سائنسز کے بعد جامعہ آکسفرڈ برطانیہ سے کمپیوٹر سائنسز میں پی ایچ ڈی کی۔

خدمات
-----

1990ء میں منہاج القرآن یوتھ لیگ اسلام آباد کے صدر کی ذمہ داری سر انجام دی۔ پاکستان کے عام انتخابات 1990ء میں پاکستان عوامی تحریک کی الیکشن مہم میں بھرپور حصہ لیا۔ 1993ء کے اوائل میں ڈاکٹر محمد طاہرالقادری کے مشیر مقرر ہوئے۔ مختلف اوقات میں تحریک منہاج القرآن اسلام آباد، تحریک منہاج القرآن آزاد کشمیر، تحریک منہاج القرآن ہزارہ ڈویژن اور تحریک منہاج القرآن راولپنڈی ڈویژن کے ناظم رہے۔

برطانیہ قیام کے دوران تحریک منہاج القرآن برطانیہ کی سپریم کونسل کے دلے رکن اور بعد میں برطانیہ کی نیشنل ایگزیکٹو کونسل کے الأمين العام دلے کی ذمہ داریاں ادا کرتے رہے۔

2003ء سے 2013ء تک تحریک منہاج القرآن کے مرکزی ناظم اعلیٰ رہے، اسی دوران کچھ عرصہ کے لیے کالج آف شریعہ اینڈ اسلامک سائنسز کے پرنسپل بھی رہے۔ بطور ناظم اعلیٰ ان کی کارکردگی کو سراہتے ہوئے ڈاکٹر محمد طاہرالقادری نے انھیں نشان منہاج ایوارڈ سے نوازا۔

حوالہ جات
---------

1. ↑  طاہرالقادری کا ڈاکٹر رحیق احمد عباسی کے لیے نشان منہاج ایوارڈ کا اعلان
**مامتا کنوجیا** ہندوستان کی خاتون کرکٹ کھلاڑی ہیں۔ مامتا کنوجیا سکندرآباد، ہندوستان میں 30جنوری 1984ء کو پیدا ہوئیں۔ انھوں نے ٹی ٹوئنٹی اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور آف بریک گیند باز ہیں۔ انھوں نے بین الاقوامی سطح پر مجموعی طور پر4 ٹی ٹوئنٹی اور 7 ون ڈے میچ کھیلے۔

کرکٹ کیریئر
-----------

### ون ڈے کیریئر

مامتا کنوجیا نے پہلا بین الاقوامی ون ڈے میچ آسٹریلیا کے خلاف سنہ 2003ء میں کھیلا۔انھوں نے 15.25 کی اوسط سے کل 61 رنز بنائے جس میں سب سے زیادہ 30 کا اسکور بھی شامل ہے۔ وہ 0 نصف سنچری کرنے میں کامیاب رہیں۔ انھوں نے کل 204 گیندیں پھینکیں اور 4 وکٹیں حاصل کیں۔ ان کی باؤلنگ کی اوسط 45.25 رہی جس میں کسی بھی میچ میں چار یا پانچ وکٹیں شامل نہیں ہیں۔مامتا کنوجیا ایک کیچ پکڑنے میں کامیاب رہیں۔

### ٹی ٹونٹی کیریئر

مامتا کنوجیا نے پہلا بین الاقوامی ٹی ٹوئنٹی میچ ویسٹ انڈیز کے خلاف سنہ 2012ء میں کھیلا۔ انھوں نے کل 10 رنز بنائے جس میں سب سے زیادہ 6 کا اسکور بھی شامل ہے۔ ٹی ٹوئنٹی میں بھی ون ڈے کی طرح ایک ہی کیچ کرنے میں کامیاب رہیں۔

حوالہ جات
---------

1. ↑  "مامتا کنوجیا"۔ cricinfo۔ 27 مارچ 2021  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی"۔ کرک انفو۔ 25 مارچ 2021  تحقق من التاريخ في: `|date=` (معاونت)
براہوئی ادیب و محقق

پیدائش
------

عبد العزیز مینگل 9 جنوری 1947ء کو درینگڑھ میں محمد نور مینگل کے گھر پیدا ہوئے ۔

تعلیم
-----

بنیادی پرائمری تعلیم اپنے علاقے درینگڑھ سے اور میٹرک گورنمنٹ اسپیشل ہائی اسکول کوئٹہ سے 1963ء میں کیا ۔ پھر ایف اے کا امتحان پنجاب بورڈ سے پاس کیا 1969ء میں بی کام سندھ مسلم کالج کراچی سے کیا 1975ء میں بلوچستان یونیورسٹی کوئٹہ سے براہوئی فاضل کیا۔1976ء میں ایل ایل بی کا امتحان پاس کیا۔اس سے قبل ایم اے اکنامکس اور ایم اے براہوئی کیا ۔

ادبی شناخت
----------

پروفیسر عزیز مینگل نہ صرف تخلیق کار تھے بلکہ آپ مانے ہوئے ماہر لسانیات بھی تھے آپ کم گو ، فکر، ادراک، کے مالک تھے اور بہت بڑے مصور بھی تھے۔انھوں نے اپنے فن پاروں کی نمائش بھی کرائی تھی ۔
آپ اپنے خوبصورت اور نفیس مزاج کی طرح عجیب شاعر اور نظر نگار تھے خصوصا براہوئی کے متروک الفاظ کو اپنی تخلیقات کے ذریعے عام کرتے تھے ۔
انھیں خاص طور جاپانی ہائیکو کو براہوئی زبان میں متعارف کرانے کا اعزاز بھی حاصل ہے۔پنجابی ماہیوں کو بڑے خوبصورت انداز میں پی کرکے براہوئی شعری دنیا میں اک نئی خوبصورتی پیدا کی ۔
پنجابی ماہیا کے لیے بیلی کی خوبصورت اصطلاح استعمال کی جب کہ براہوئی ادبی حلقوں میں ہائیکو کو ( تیربند ) بھی کہا جاتا ہے

تصانیف
------

(1)\* شیرو شکر "لغت"

(2)\* ذگری مذہب ، اردو

(3)\* جلو نا جن ۔

(4)\* ماما مرجان ،

(5) \* پیر نگاو سمندر "ہمینگوئے کے ناول کا براہوئی ترجمہ ،

(6)\* تلوسہ "شاعری"

(7)\* شیشپہ
" شاعری"

(8)\* خیام خماری "رعبایات کا منظوم ترجمہ" ۔
(9)\* اردو براہوئی ڈکشنری

(10)\* تیروک "براہوئی رعبایات"

(11)\* شمشاک "براہوئی ہائیکو)"

(12)\* برفیچ،

(13)\* تلمل "شاعری"

(14)\* شلی "شاعری"

(15\* چلکہ "شاعری"

(16)\* جمجلائی "غزلیات،

(17)\* دغو جان،

(18)\*جلشکہ "شاعری"

(19)\* چبژہ "شاعری"

(20)\* شامو شکاری "نثری قصے "

( 21)\* زبکہ "شاعری"

(22)\* شیوال "شاعری،

(23)\* بیلی "پنجابی ماہئے،

(24)\* شوشکو "شاعری" ،

(25)\* اشکیل "شاعری،

(26)\* گدانی،

(27)\* نغدہ

(28)\* شیپانک،

(29)\* اسٹار کوئیشینز "انگریزی،

(30)\* براہوئی کا ہندی اور سنسکرت سے جوڑ"

(31)\* اردو سے براہوئی ، بلوچی، پشتو، پنجابی، سندھی، سرائیکی، فارسی اور انگریزی لغت یہ آٹھ زبانوں کی لغت ہے ۔

پروفیسر عزیز مینگل نہ صرف تخلیق کار تھے بلکہ آپ مانے ہوئے ماہر لسانیات بھی تھے آپ کم گو ، فکر، ادراک، کے مالک تھے اور بہت بڑے مصور بھی تھے۔انھوں نے اپنے فن پاروں کی نمائش بھی کرائی تھی ۔

وفات
----

یہ فاضل قلمکار عالم اور شاعر ہفتہ 12 محرم الحرام 1436 ھ بمطابق 6 نومبر 2014ء کو اس دنیا سے رخصت ہو گئے

1. ↑  
تحریر \* ڈاکٹر عبد الرشید آزاد۔چیرمین ادبی دیوان بلوچستان (ادب )پاکستان ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
نوٹ\* پنجابی زبان میں لکھی گئی کتاب بلوچستانی ادب سے سوشل میڈیا کے دوستوں کے لیے اردو ترجمہ کر کے شائع کیا گیا ۔
کسی بھی لکھاری کے بارے میں معلومات دینے کے لیے واٹس ایپ نمبر 03124544144 پر اطلاع دیں۔شکریہ
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
**گاڈفرے کرپس** (پیدائش: 19 اکتوبر 1865ء مسوری ، انڈیا) | (انتقال: 27 جولائی 1943ء ایڈیلیڈ ، آسٹریلیا) ایک کرکٹ کھلاڑی تھا جس نے 1891-92ء میں جنوبی افریقہ کے لیے ایک ٹیسٹ کھیلا۔

### ابتدائی زندگی اور کیریئر

وہ بھارت میں پیدا ہوئے اور انگلینڈ کے چیلٹن ہیم کالج میں تعلیم حاصل کی۔ کرپس نے صرف 4 فرسٹ کلاس کرکٹ میچ کھیلے، وہ تمام جنوبی افریقہ میں۔ ایک مڈل آرڈر دائیں ہاتھ کے 4باز، اس کی پہلی فرسٹ کلاس شرکت مارچ 1892ء میں جنوبی افریقہ کی ٹیسٹ ٹیم میں ہوئی تھی جو والٹر ریڈ کی انگلش ٹورنگ ٹیم سے ہار گئی تھی جس میں آسٹریلوی کھلاڑی بلی مرڈوک اور جان فیرس شامل تھے۔  کرپس ان چار جنوبی افریقیوں میں سے ایک تھے جو اس ٹیسٹ میچ میں فرسٹ کلاس ڈیبیو کر رہے تھے۔ ایک سیزن بعد کرپس نے مغربی صوبے کے لیے دو بار کھیلا، دوسرے میچ میں گریکولینڈ ویسٹ کے خلاف سنچری سکور کی۔  اس کا آخری اول درجہ 1893-94ء کیری کپ کا فائنل تھا جو مغربی صوبے کے لیے نٹال کے خلاف تھا جو اس کی ٹیم نے دو دن کے اندر جیت لیا۔  1894ء میں وہ انگلینڈ کے دورے پر جنوبی افریقہ کی ٹیم کے نائب کپتان تھے لیکن اس دورے پر کوئی اول درجہ میچ نہیں کھیلا گیا۔ اس وقت وہ افریقی بینکنگ کارپوریشن میں بطور کیشیئر کام کر رہے تھے۔  کرپس برطانوی کابینہ کے وزیر سر اسٹافورڈ کرپس کے کزن تھے۔ وہ اپنی موت سے 30 سال پہلے آسٹریلیا جانے سے پہلے کیپ کالونی میں ڈپٹی شیرف رہ چکے تھے۔ جولائی 1943ء میں اپنی موت کے وقت وہ واٹل پارک کے ایڈیلیڈ کے مضافاتی علاقے میں سمپسن روڈ پر رہ رہے تھے۔ وہ اپنی موت سے 10 سال پہلے تک آسٹریلیا میں ابتدائی طور پر کوئنز لینڈ اور پھر سینٹ پیٹرز کالج، ایڈیلیڈ میں اسکول ماسٹر رہے تھے۔

### انتقال

ان کا انتقال 27 جولائی 1943ء کو ایڈیلیڈ، آسٹریلیا میں 77 سال کی عمر میں ہوا۔

حوالہ جات
---------

1. ↑  "Godfrey Cripps"۔ cricketarchive.com۔ اخذ شدہ بتاریخ 02 اپریل 2012
2. ↑  "Only Test, England tour of South Africa at Cape Town, Mar 19–22 1892"۔ ESPNcricinfo۔ اخذ شدہ بتاریخ 18 نومبر 2018
3. ↑  "Griqualand West v Western Province 1892-93"۔ CricketArchive۔ اخذ شدہ بتاریخ 07 فروری 2021
4. ↑  "Western Province v Natal 1893-94"۔ CricketArchive۔ اخذ شدہ بتاریخ 07 فروری 2021
5. ↑  "Pavilion Gossip", *Cricket*, 24 May 1894, p. 154.
6. ↑
**محب اللہ بہاری** (وفات: 1707ء) عالم، فقیہ اور ہندوستان میں مغلیہ سلطنت کے قاضی القضاۃ تھے۔

سوانح
-----

قاضی محب اللہ بہار میں پیدا ہوئے۔ ابتدائی درسی کتب اپنے علاقے کے علما سے پڑھیں۔ ملا قطب الدین شمس آبادی (متوفی 1121ھ مطابق 1709ء) سے اِکتسابِ فیض کیا۔ ایک دوسری روایت کے مطابق قاضی محب اللہ نے قطب الدین سہالوی سے تعلیم حاصل کی تھی۔ تعلیم سے فراغت کے بعد دکن چلے گئے جہاں مغل شہنشاہ اورنگزیب عالمگیر نے شاہی ملازمت میں لے لیا۔ لکھنؤ اور حیدرآباد دکن میں یکے بعد دِیگرے قاضیٔ شرع مقرر ہوئے۔ نامعلوم سبب کی وجہ سے اِس عہدے سے معزول ہوئے۔ معزولیٔ عہدہ کے بعد کچھ عرصہ ہی گذرا تھا کہ شہنشاہ اورنگزیب عالمگیر نے اپنے پوتے رفیع القدر بن شاہزادہ معظم کی تعلیم پر مامور کر دیا۔ مغل شہنشاہ شاہ عالم بہادر شاہ اول کے زمانہ حکومت میں قاضی القضاۃ کا عہدہ تفویض ہوا اور فاضل خان کے خطاب سے نوازے گئے۔

وفات
----

1119ھ مطابق 1708ء میں بہار کے ایک گاؤں چاند پور میں انتقال ہوا۔ محلہ چاند پور میں تدفین کی گئی۔ تاریخ اِنتقال کا مادہ قاضی مولوی محب اللہ ( 1119ھ ) سے مخرج ہوتا ہے۔

علمی مقام و شخصیت
-----------------

ملا محب اللہ قاضی کو جو شہرت ہندوستان کی تاریخ میں حاصل ہوئی، وہ بے مثال ہے۔ جملہ تذکرہ نگار اُن کی ذہانت و فطانت اور جلالت علمی کا ذِکر کرتے ہیں۔ مولوی رحمٰن علی نے انھیں اِن الفاظ میں خراجِ تحسین پیش کیا ہے کہ: ’’بحرے بود از بحارِ علوم و بدرے بود بین النجوم‘‘۔ محب اللہ قاضی منطق اور فلسفہ کے ساتھ ساتھ اچھے ادیب بھی تھے۔ اُن کی تصانیف میں ادبی پہلو نمایاں ہے۔ غالباً یہ اُس تحریک کا شعوری یا غیر شعوری نتیجہ ہے جو میرباقر داماد اور ملا صدرالدین شیرازی کے زیر اثر پیدا ہوئی تھی۔ اُن کے وضع کردہ اور تخلیق کردہ فقرات اِن ہی ایرانی فضلا کے اثرات کا نتیجہ ہیں۔

تصانیف
------

قاضی محب اللہ نے یہ تصنیف بطور یادگار چھوڑی ہے :

#### سُلم العلوم

یہ کتاب علم منطق پر ہے اور فن منطق کی مشکل ترین کتاب سمجھی جاتی ہے۔ برصغیر سے باہر منطق کی صرف دو کتب لکھی گئی ہیں کہ جنہیں عالمگیری شہرت حاصل ہوئی۔ پہلی کتاب نجم الدین عمر بن علی القزوینی کی الشمسیہ اور دوسری علامہ سعد الدین تفتازانی کی تہذیب المنطق ہے۔ درس نظامی میں اَب اِن دونوں کتب کے بعد سُلم العلوم پڑھائی جاتی ہے۔ سلم العلوم مختصر اور جامع کتاب ہے اور مؤلف نے کسی پہلو کو نظرانداز نہیں کیا۔ تمام اشکالات اور نزاعی مباحث کا اَحاطہ کیا ہے۔ خود مؤلف نے کتاب کے دیباچہ میں لکھا ہے کہ: ’’میری خواہش ہے کہ سُلم درسی کتابوں میں اِس طرح چمکے جیسے ستاروں میں چاند‘‘۔ مؤلف قاضی کی یہ خواہش اُن کی زِندگی میں ہی پوری ہو گئی اور علما نے اِس کتاب کی شروح لکھنا شروع کر دیں تھیں۔

حوالہ جات
---------

1. ↑  علمائے ہند کا شاندار ماضی، جلد اول، صفحہ 479۔
2. ↑  تذکرہ مصنفین درس نظامی: صفحہ 211۔
3. ↑  تذکرہ مصنفین درس نظامی: صفحہ 212۔
حیدر علی
**اینگلو میسور جنگیں**  (Anglo-Mysore Wars) ہندوستان میں اٹھارویں صدی کی آخری تین دہائیوں میں سلطنت خداداد میسور اور ایسٹ انڈیا کمپنی کے مابین جنگوں کا ایک سلسلہ ہے۔ چوتھی اینگلو میسور جنگ میں ٹیپو سلطان کی شہادت ہوئی اور سلطنت خداداد میسور ختم ہو کر ایسٹ انڈیا کمپنی کے تحت ایک نوابی ریاست بن گئی۔

پہلی اینگلو میسور جنگ
---------------------

**پہلی اینگلو میسور جنگ** (First Anglo-Mysore War)
(1767–1769) سلطنت خداداد میسور اور ایسٹ انڈیا کمپنی کے مابین ہندوستان میں لڑی جانے والی اینگلو میسور جنگوں کے سلسے کی پہلی جنگ تھی۔ یہ جنگ جزوی طور پر نظام حیدر آباد آصف جاہ ثانی کی کمپنی کی توجہ ریاست حیدرآباد کے شمالی علاقوں سے ہٹانے کی ایک سازش تھی۔

دوسری اینگلو میسور جنگ
----------------------

**دوسری اینگلو میسور جنگ** (Second Anglo-Mysore War)
(1780–1784) امریکی انقلابی جنگ کے دوران سلطنت خداداد میسور اور ایسٹ انڈیا کمپنی کے مابین ہندوستان میں لڑی جانے والی اینگلو میسور جنگوں کے سلسے کی دوسری جنگ تھی۔ اس وقت مملکت فرانس میسور کی اہم اتحادی تھی۔

تیسری اینگلو میسور جنگ
----------------------

**تیسری اینگلو میسور جنگ** (Third Anglo-Mysore War)
(1789–92) سلطنت خداداد میسور اور ایسٹ انڈیا کمپنی اور اس کے اتحادیوں مراٹھا سلطنت اور نظام حیدر آباد مابین ہندوستان میں لڑی جانے والی اینگلو میسور جنگوں کے سلسے کی تیسری جنگ تھی۔

چوتھی اینگلو میسور جنگ
----------------------

**چوتھی اینگلو میسور جنگ** (Fourth Anglo-Mysore War)
(1798–1799) سلطنت خداداد میسور اور ایسٹ انڈیا کمپنی کے مابین ہندوستان میں لڑی جانے والی اینگلو میسور جنگوں کے سلسے کی چوتھی جنگ تھی۔ اس جنگ میں انگریزوں کو سلطان کے امرا اور جرنیلوں کا مکمل تعاون حاصل تھا اس کے علاوہ ہندوستان کی عظیم طاقتیں مرہٹے اور نظام حیدرآباد بھی ان کے ہمراہ تھے جبکہ سلطان نے یہ جنگ تنہا ہی لڑی اس نے سلطان ترکی کو ساتھ ملانے کی کوشش کی مگر سلطان نے اسے انگریزوں سے دوستی کی نصیحت کی۔ سلطان نے فرانس کے نپولین سے تعاون کی درخواست کی۔ شاہ زماں والئ کابل نے امداد کا وعدہ کیا مگر بروقت کسی نے بھی مدد نہ کی۔ غداروں کی وجہ سے چوتھی اینگلو میسور جنگ میں ٹیپو سلطان کی شہادت ہوئی اور سلطنت خداداد میسور ختم ہو کر ایسٹ انڈیا کمپنی کے تحت ایک نوابی ریاست بن گئی۔ قدیم ہندو راجا کے خاندان کو اس ریاست کی سربراہی دی گئی مگر یہ ریاست اور سربراہی مختصر تھی کیونکہ یہ ریاست برطانوی حکمرانوں کی مرضی سے تقسیم کی گئی۔

نقشے
----

* پہلی اور دوسری اینگلو میسور جنگپہلی اور دوسری اینگلو میسور جنگ
* تیسری اینگلو میسور جنگتیسری اینگلو میسور جنگ
* 1793 نقشہ1793 نقشہ
* 1800 نقشہ1800 نقشہ
* چوتھی اینگلو میسور جنگ چوتھی اینگلو میسور جنگ



مزید دیکھے
----------

* سلطنتِ خداداد میسور
* سلطان حیدر علی
* ٹیپو سلطان
* رچرڈ ویلزلی
* چارلس کارنوالِس
یہ پاکستان کے ضلع لوئر دیر کی ایک یونین کونسل ہے۔ یہ ایک قدیم گاؤں سمجھا جاتا ہے اور یہاں کے مکانات کا طرز موہنجوداڑو سے ملتا جلتا ہے۔
اور اس یونین کونسل میں چار مختلف قومیں رہتی ہیں جس
1قوم شیخان
2قوم میاں خیل
6خاظوظی)جومختلف گاؤں میں رہ رہیے قوم شیخان ٹاکورہ میں گاوں لوے کلے 2بدلزو برکلے سنڈل ڈنڈ چارباغ شگو سروخاورو چلگزے بنجار خوڑونو انگوڑے بنجار سپوکمر جو قابل ذکر ہیں
1 میآں کلے یہ لویر دیر کاسب بڑا اور انجمن گاوں جس کی ابادی یونین کونسل کے دوسری گاوں زیادہ اور قدر مختلف ہیں اس میں بہت قومی اور یونین کونسل کے مشہور شخصیات ریہتے ہیں جوقابل ذکر 1 ڈاکٹر قاضی عزیزالحق جس کا تلعق قاضی برادری سے اور عوامی نشل پارٹی کامقامی رکن بھی ہیں ہیاں ایک قابل لڈی ڈاکٹر عالیہ وھاب جو جندول میڈیکل سنڑ میں خدمات سر انجام دییتی ہیں۔ یہآں کے لوگ بیشتر طور پر اور پیشے کہ لیحاظ سے تجارت پیشہ ہیں یہاں پف بہیت خوبصورت اور دلکش ماسجد بھی بنایی گیں ہیں جو جدید دور کے عکاسی کرریہں ہیں

2ٹاکورہ شیخان جس کی مرکز لوے کلے یعنی لرکلے ہیں اس گاوں میں پانی کے کثر ذخایر اور معدنیات کے وافر مقدار موجود ہیں اس گاوں خوبصورتی اس کی پہاڑی سلسلہ اور بیہتے ندیاں اور گودر ابشار اور کڑکٹ دلکش گراونڈ اور شنگس کہ مشہور پہاڑہیں جو اس کی خوبصورتی کو 4چاند لگاتی ہیں یہاں بھی مشہور شخصیت کا مسکن ہیں جوآس گاوں پہچان ہیں ملک اکبر شیخ ملک محمد زرین شیخ عرف ٹھکدار 3 حاجی معشوق 4 ملک نعمت چوکیدار اور 130سالہ حضرت شاہ کاکا

3 بدلزو جو پہاڑ کے دامن واقع ایک خوبصورت گاوں جس کی ابادی 120 گھرانوں پرمشتمیل ہیں اس گاوں میں چار قومی ریہتھے ہیں 1 ٹوپی کور جس کی سربراہ حاجی فراموش حاجی فیروزخان حاجی حاتم حاجی شاہجھان ہیں اس گاوں کہ مشہور شخصیت شماد عرف شمشاتے سید عرف موچڑہیں

4 شاں جوکور یعنی بر کلے۔ اس گاوں میں بزنس مین رہیتے ہیں حاکمخا ن نوشیر امیر حاجی امان خان حاجی اور تاج محمد آینڈکمپنی سلم جو کرکٹ کے انقاد میں پیش پیش ہیں

سنڈل جو مکمل زمندار اور خوش اخلاق۔ بندوں پرمشتمل گاوں جس لوگ اکثر کہتھی باڑی کرتے نظر اتے ہیں

5

چارباغ یہ گاوں پہاڑ کہ دامن اور ایک چھوٹی پر قایم ہیں اور اس کا کاروبار جانوروں کے بزنس ہیں جو اس گاوں کی باسیوں روزگار پراہم کصرتاہیں اور جانور پال رکہتاہیں

6 شگو یہ گاوں باجوڑایجنسی کیساتھ بارڈر رکتھا ہیں جو اکثر ٹاکورہ۔ کہ امن وامان تشویش کا باعث بن تھاہیں یہ پوراگاوں کہتی باڑی اور مزدوری کہ شوقین اور لگن سے کام کرنے والے قوم ہیں اکثر افغانستان سے گوسی۔ اور چمڑے کہ کاروبار سے وابسہ ہیں اس خاص وجہ باجوڑ اور آفغانستان قربت ہیں پہاڑ کے اخر چھوٹی پر ایک قلعہ جس میں حمیم خان ریہایش پزیر ہیں تمرگرہ یعنی توریبا 30 کیلومیٹر سے نظر اتھاہیں اور دوسر ی سایڈ پر ملک فیض عالی خان ملک کا قلعہ ہیں جو لویر دیر کا اور یونن کونسل میاں کلے کا اخری گھر اور ارامگاہ ہیں

مزید دیکھیے
-----------

* میاں خیل

حوالہ جات
---------

| * د
* ب
* ت
دیر زیریں کی انتظامی تقسیم |
| --- |
| ضلع دارالحکومت | 
* تیمرگرہ

 | Flag of KPK |
| تحصیلیں | 
* آدنزئی
* بالامبٹ
* خال
* لعل قلعہ
* مُنڈا
* ثمرباغ
* تیمرگرہ

 |
| یونین کونسل | 
* اسبن
* باڈوان
* بالامبٹ
* باغ دش خیل
* بانڈگئی
* بشگرام
* درنگہ
* گل میدان
* حیاسیرئی
* کامبٹ
* خادگزئی
* خانپور
* خزانہ
* خونگی
* کوٹیگرام
* کوٹکے
* کوٹو
* لاجبوک
* لعل قلعہ
* مسکینی، دیر زیریں
* معیارو
* میاں کلے
* منڈا
* مونجئ
* نورہ خیل
* اوچ،دیر زیریں
* ربات،دیر زیریں
* ثمرباغ
* سدبر کلے
* تیمرگرہ
* زیمدارا
* زیارت تالاش

 |
**وزیر باغ** ( پشتو ، اردو : وزیر باغ) پشاور، پاکستان میں 18ویں صدی کا باغ ہے۔

جائزہ اور تاریخ
---------------

اسے سردار فتح محمد خان بارکزئی عرف وزیر نے درانی حکمران شہزادہ شاہ محمود درانی کے دور میں تعمیر کروایا تھا۔ سردار فتح محمد خان نے پشاور میں شاہ شجاع کی حکومت کا تختہ الٹنے کے بعد 1810ء میں اس بڑے باغ کی بنیاد رکھی۔ باغ چار دیواروں پر مشتمل ہے اور اس میں ایک پویلین، مسجد، فٹ بال گراؤنڈ، دو کشادہ لان، تالاب کے ساتھ فوارے اور پرانے درخت لگائے گئے ہیں۔

شاہی باغ کے ساتھ، وزیر باغ کو پشاور کے قدیم اور بڑے باغات میں سے ایک سمجھا جاتا ہے۔ یہ دونوں لوگوں اور خطے کے لیے ایک عظیم تاریخی اہمیت رکھتے ہیں۔ پرانے بیانات کے مطابق باغ خوبانی، آڑو، انار، ناشپاتی اور رنگ برنگے پھولوں سے بھرا ہوا تھا۔ انگریز ایلچی سر الیگزینڈر برنس نے 1832ء میں اپنے سفر کے دوران باغ میں آرام کیا۔ 

یہ باغ ایک اہم تاریخی اہمیت کا حامل ہے، تاہم بڑھتی ہوئی آبادی اور مقامی لوگوں میں تاریخی ورثے کے بارے میں کم آگاہی کی وجہ سے یہ اپنا شاندار لمس کھو چکا ہے۔ یہ اب تقریباً ویران ہو چکا ہے، اس کی ہریالی ختم ہو رہی ہے اور نئی تعمیر شدہ عمارتوں سے گھرا ہوا ہے۔ 

اسے ماضی میں پکنک سپاٹ کے طور پر استعمال کیا جاتا تھا اور خاص طور پر اس کے پیپل کے درخت اس کی خوبصورتی سمجھے جاتے تھے۔ باغ کی زیادہ تر خوبصورتی اب تباہ ہو چکی ہے اور سماجی کارکنوں نے کئی بار اس پر تشویش کا اظہار کیا ہے۔ لیکن اب اس باغ کو بڑے پیمانے پر بچے اور نوجوان اس پر ٹینس بال کرکٹ کھیلنے کے لیے استعمال کرتے ہیں۔ رمضان المبارک میں یہاں کرکٹ کے بہت سے ٹورنامنٹس بھی منعقد کیے جاتے ہیں۔

2020ء میں، کے پی کے حکومت نے وزیر باغ میں تجدید کاری کا کام شروع کیا اور پشاور کی بحالی کے منصوبے کے تحت 100 ملین روپے مختص کیے۔

یہ بھی دیکھیں
-------------

* شاہی باغ پشاور
* آرمی سٹیڈیم پشاور
* جناح پارک پشاور

حوالہ جات
---------

1. ↑  "Pakistan News | Peshawar's historic Wazir Bagh in dire need of attention"۔ 08 مئی 2012 میں اصل سے آرکائیو شدہ۔ اخذ شدہ بتاریخ 21 دسمبر 2011
2. ↑  "The News International: Latest News Breaking, Pakistan News"
3. ↑  "Wazir Bagh: a historical garden of Mughal era set to regain past glory, promote tourism"۔ The Nation (بزبان انگریزی)۔ 2020-10-05۔ اخذ شدہ بتاریخ 31 جولا‎ئی 2021
33°59′46.6″N 71°34′29″E﻿ / ﻿33.996278°N 71.57472°E﻿ / 33.996278; 71.57472**صفحہ ماڈیول:Coordinates/styles.css میں کوئی مواد نہیں ہے۔**33°59′46.6″N 71°34′29″E﻿ / ﻿33.996278°N 71.57472°E﻿ / 33.996278; 71.57472
**کینیتھ چارلس پریسٹن** (پیدائش: 22 اگست 1925ء)|(انتقال: 6 جنوری 2019ء) ایک انگلش کرکٹر تھا۔  وہ 1948ء اور 1964ء کے درمیان ایسیکس کے لیے کھیلے۔  پریسٹن کی پیدائش Goodmayes میں ہوئی تھی اور اس نے 2 عالمی جنگ کے دوران رائل نیوی کے ساتھ خدمات انجام دیں، نارمنڈی لینڈنگز میں لینڈنگ کرافٹ کریو ممبر کی حیثیت سے حصہ لیا۔ انھوں نے 1948ء میں فرسٹ کلاس کرکٹ میں قدم رکھا اور اپنے پہلے سیزن میں ایک تیز گیند باز کے طور پر متاثر کیا۔ اگلے سردیوں کے دوران اس نے فٹ بال کھیلتے ہوئے اپنی ٹانگ توڑ دی اور 1949ء کا پورا کرکٹ سیزن نہیں چھوڑا۔ جب اس نے 1950ء میں دوبارہ کھیلنا شروع کیا تو اس نے اپنی کچھ گیند بازی کی رفتار کھو دی تھی لیکن 1951ء تک اس نے فارم اور مکمل فٹنس دوبارہ حاصل کی اور اگلے تین سیزن میں اچھی بولنگ کی۔ دوبارہ فارم کھونے اور 1954ء میں ڈراپ ہونے کے بعد پریسٹن نے رفتار کی بجائے درستی پر توجہ مرکوز کی اور 1964ء کے سیزن کے اختتام تک اپنی ریٹائرمنٹ تک مسلسل کارکردگی کا مظاہرہ کیا۔ ان کا بہترین سیزن 1957ء تھا جب انھوں نے 20 رنز کی اوسط سے 140 وکٹیں حاصل کیں۔ کھیلنے سے ریٹائر ہونے کے بعد اس نے برینٹ ووڈ اسکول میں کرکٹ کی کوچنگ کی۔

### انتقال

ان کا انتقال 6 جنوری 2019ء کو 93 سال کی عمر میں ہوا۔

حوالہ جات
---------

1. ↑  "Funeral Arrangements Set For Ken Preston"۔ Essex County Cricket Club۔ اخذ شدہ بتاریخ 24 جنوری 2019
2. ↑  "Ken Preston"۔ ESPN Cricinfo۔ اخذ شدہ بتاریخ 19 جولا‎ئی 2013
3. ↑  Lawrence Booth، مدیر (2020)۔ Wisden Cricketers' Almanack 2020۔ London: John Wisden & Co Ltd۔ صفحہ: 218–219۔ ISBN 9781472972859
**حاجی غلام علی** ایک پاکستانی سیاست دان اور جمعیت علمائے اسلام (ف) کے رکن ہیں جو اس وقت 23 نومبر 2022ء سے خیبرپختونخوا کے 34ویں گورنر کے  طور پر خدمات انجام دے رہے ہیں۔

پیدائش
------

1955ء کو پشاور میں پیدا ہوئے،

بطور صنعتکار
------------

حاجی غلام علی، جو پشاور کی جانی پہچانی کاروباری شخصیت ہیں، فیڈریشن آف پاکستان چیمبر آف کامرس اینڈ انڈسٹریایف پی سی سی آئی) کے صدر بھی رہ چکے ہیں، جبکہ سابق صدر آصف علی زرداری نے صنعتی سیکٹر میں ان کی خدمات کو خراج تحسین کے طور 2012ء میں انھیں ستارہ امتیاز سے بھی نوازا۔

خیبر پختون خوا کے نامزد گورنر نیشنل کمیشن فار ٹیکنیکل اینڈ ووکیشنل ٹریننگ کے ارکان اور بورڈ آف انوسٹمنٹ اینڈ ٹریڈ خیبر پختونخوا (2012۔2015) کے رکن کی حیثیت سے بھی ذمہ داریاں انجام دیں، آپ اسلامک چیمبر آف کامرس اینڈ انڈسٹری کے نائب صدر معتبر تعلیمی ادارے لاہور یونیورٹی آف منیجمنٹ سائنسز(لمز) اور انسٹی ٹیوٹ آف بزنس ایڈمنیسٹریشن کراچی کے بورڈ آف ڈائریکٹرز کا حصہ بھی رہ چکے ہیں۔

سیاسی زندگی
-----------

پشاور میں ابتدائی زندگی گزارنے والے حاجی غلام علی کا خاندان باجوڑ سے نقل مکانی کر کے پشاور منتقل ہوا تھا۔ وہ 1979ء میں پشاور میونسپل کارپوریشن میں منتخب ہونے والے کم عمر ترین کونسلر تھے۔

حاجی غلام علی، جمعیت علمائے اسلام (ف) کے سربراہ مولانا فضل الرحمٰن کے سمدھی بھی ہیں۔

وہ سن 1983ء اور پھر 1987ء میں کونسلر منتخب ہوتے رہے اور اس دوران ایک مختصر عرصے کے لیے میونسپل کارپوریشن کے ڈپٹی میئر بھی رہے۔

حاجی غلام علی سن 1988ء کے عام انتخابات سے قبل جمعیت علمائے اسلام (ف) میں شامل ہو گئے جس کے بعد ان کے مولانا فضل الرحمٰن کے خاندان کے ساتھ قریبی مراسم بھی قائم ہو گئے۔

حاجی غلام علی نے 1988ء کے بعد سے لے کر اب تک ہونے والے بیشتر عام انتخابات میں حصہ لیا، لیکن کامیاب نہ ہو سکے۔ تاہم 2005ء میں ہونے والے بلدیاتی انتخابات میں وہ جمعیت علمائے اسلام اور پیپلزپارٹی کی حمایت کے ساتھ پشاور کے ناظم منتخب ہوئے۔ وہ 2009ء سے 2015ء تک سینیٹر بھی رہے۔

دسمبر 2021ء میں خیبرپختونخوا میں ہونے والے بلدیاتی انتخابات کے بعد حاجی غلام علی کے صاحبزادے زبیر علی پشاور کے میئر منتخب ہوئے۔

مارچ 2009ء میں وہ جمیعت علمائے اسلام (ف) کے امیدوار کے طور پر جنرل نشست پر سینیٹ آف پاکستان کے لیے منتخب ہوئے۔  وہ سینیٹ کمیٹی برائے کامرس اور ٹیکسٹائل انڈسٹری کے چیئرپرسن ہیں،  اور ممبر: کمیٹی برائے اسٹیٹس اور فرنٹیئر ریجنز، بین الصوبائی رابطہ اور پارلیمانی امور۔  ان کے بیٹے فیاض علی جمعیت علمائے اسلام کے رہنما فضل الرحمان کے داماد ہیں  جبکہ ان کے دوسرے بیٹے زبیر علی پشاور شہر کے میئر ہیں۔

مزید دیکھیے
-----------

* ارکان ایوان بالا کی فہرست (پاکستان)
* آیت اللہ درانی
* حافظ حمد اللہ

حوالہ جات
---------

1. ↑  "Senate Profile"۔ Senate of Pakistan۔ اخذ شدہ بتاریخ 10 نومبر 2014
2. ↑  "Elected to Senate of Pakistan"۔ Geo Tv۔ 12 March 2009۔ 10 نومبر 2014 میں اصل سے آرکائیو شدہ۔ اخذ شدہ بتاریخ 10 نومبر 2014
3. ↑  "Chairmen--Standing Committees on Commerce and Textile Industry"۔ Senate of Pakistan۔ اخذ شدہ بتاریخ 10 نومبر 2014
4. ↑  "50 Senators elect to take oath Thursday"۔ AAJ TV۔ 11 March 2009۔ 22 نومبر 2014 میں اصل سے آرکائیو شدہ۔ اخذ شدہ بتاریخ 10 نومبر 2014  الوسيط `|url-status=` تم تجاهله (معاونت)
5. ↑  "NAB summons Fazl's son-in-law over 'illegal' assets"۔ 23 January 2021

| سیاسی عہدے
 |
| --- |
|
| ماقبل Shah Farman
 |  **Governor of Khyber Pakhtunkhwa** 23 November 2022 - Present | مابعد Vacant |
**جیسن ایڈورڈ سپائس** (پیدائش 7 دسمبر 1974ء) نیوزی لینڈ کے بین الاقوامی رگبی یونین کے کھلاڑی اور اول درجہ کرکٹ کھلاڑی ہیں۔ اس کی پسند کی پوزیشن ایک سکرم ہاف کی طرح ہے۔ سپائس ماتمتا ، نیوزی لینڈمیں پیدا ہوا تھا۔ وہ نیوزی لینڈ کے عمر گروپ کے سابق کرکٹ کھلاڑی ہیں جنھوں نے ہاک کپ میں ہیملٹن کے لیے کھیلا، پھر فرسٹ کلاس سطح پر ناردرن ڈسٹرکٹس نائٹس ، خاص طور پر بائیں ہاتھ کے اسپنر اور لوئر آرڈر بلے باز کے طور پر، ٹیم میں ان کی پوزیشن سے پہلے ڈینیئل ویٹوری نے لیا۔  اس کے بعد سپائس نے اپنی توجہ رگبی کی طرف موڑ دی جس میں اس نے سیکنڈری اسکول میں بھی اداکاری کی تھی۔ اس نے وائیکاٹو این پی سی ٹیم بنائی اور ویلنگٹن منتقل ہونے سے پہلے 1998ء میں بلیوز کے لیے چھ گیمز کھیلے جہاں اس نے صوبے کے لیے 61 اور ہریکینز سپر رگبی فرنچائز کے لیے 66 کھیلے۔ سپائس 2000ء میں یوروپ کا نیوزی لینڈ اے سیاح تھا۔ اسے 2001ء میں ارجنٹائن کے خلاف آل بلیک کے متبادل کے طور پر بلایا گیا تھا اور 2002ء کے سیزن ٹور کے اختتام پر دوبارہ اسٹینڈ بائی پر تھا۔

حوالہ جات
---------

1. ↑  Mace, Devon V. (12 February 2016)۔ "SPIN: A New Zealand story"۔ Mind The Windows۔ اخذ شدہ بتاریخ 21 اگست 2017
**ابو عبد الرحمٰن عبد اللہ بن داؤد بن عامر بن ربیع ہمدانی** ، **کوفی** ، **پھر شعبی** ، **پھر** بصری، آپ بصرہ کے علاقے الخریبہ میں آنے کی وجہ سے الخریبی کے نام سے مشہور تھے۔ ( 126ھ - 15 شوال 213ھ ) آپ بصرہ کے تبع تابعی اور ثقہ حدیث کے راویوں میں سے تھے۔ ابن سعد نے کہا: وہ ثقہ ، زاہد اور عابد تھا۔

### روایت حدیث

سلمہ بن نبیط، ہشام بن عروہ، اعمش، عمر بن زر، اسماعیل بن ابی خالد، ثور بن یزید، اسماعیل بن عبد الملک بن ابی صفیراء، بکیر بن عامر، جعفر بن برقان سے روایت ہے۔ ، خالد بن طہمان اور طلحہ بن یحییٰ بن طلحہ بن عبید اللہ، عبد العزیز بن عمر بن عبد العزیز، فضیل بن غزوان، ابن ابی لیلیٰ، ام داؤد وابشیہ، مستقیم بن عبد الملک، اوزاعی، ابن جریج ، سفیان ثوری، حسن بن صالح، اسرائیل اور مسعر، ان کی سند سے مروی ہے: حسین بن صالح، سفیان بن عیینہ، عمرو بن عاصم، علی بن مدینی، الفلاس، بندار، علی بن حرب، علی بن حسین دارامی، مسدّد، نصر بن علی اور اس کے بیٹے علی بن نصر، محمد بن یحییٰ ذہلی ، الکدیمی اور فضل بن سہل۔

### جراح اور تعدیل

ابو حاتم رازی نے کہا: "صدوق" سچا ہے ۔" ابو حاتم بن حبان البستی رحمہ اللہ کہتے ہیں: "وہ ایک صاحب تھے اور ثقہ لوگوں میں سے کہتے تھے: وہ اصل کوفہ سے تھے۔ ابو زرعہ رازی نے کہا: اصل کوفی بصرہ ہے، ثقہ ہے۔ ابو عبد اللہ حکیم نیشاپوری نے کہا: ثقہ ہے۔ ابو یعلٰی الخلیلی نے کہا: اس نے اپنی موت سے پہلے روایت کرنا چھوڑ دی تھی۔ حافظ ذہبی نے کہا: "ثقہ ، صالح ، حجت ہے اور اس نے تقویٰ کی وجہ سے حدیث روایت کرنا ترک کر دیا تھا۔" احمد بن شعیب نسائی نے کہا: ثقہ ہے۔حافظ ابن حجر عسقلانی نے کہا: عابد ، ثقہ ہے۔ امام دارقطنی نے کہا: "ثقہ لوگوں میں تھا۔ابو عبد الرحمٰن السلمی فرمایا: ثقہ، زاہد "۔ عبد الباقی بن قانع بغدادی نے کہا: "ثقہ ہے۔" الواقدی کے مصنف محمد بن سعد نے کہا: ثقہ۔ یحییٰ بن معین نے کہا: ثقہ اور امانت دار ہے۔

### وفات

آپ کی وفات 213ھ میں ہوئی ۔

حوالہ جات
---------

1. ↑  "إسلام ويب - سير أعلام النبلاء - الطبقة التاسعة - الخريبي- الجزء رقم9"۔ islamweb.net (بزبان عربی)۔ 1 مايو 2021 میں اصل سے آرکائیو شدہ۔ اخذ شدہ بتاریخ 01 مئی 2021  تحقق من التاريخ في: `|archive-date=` (معاونت)
2. ↑  "موسوعة الحديث : عبد الله بن داود بن عامر بن الربيع"۔ hadith.islam-db.com۔ 27 أغسطس 2019 میں اصل سے آرکائیو شدہ۔ اخذ شدہ بتاریخ 01 مئی 2021  تحقق من التاريخ في: `|archive-date=` (معاونت)
3. ↑  "عبد الله بن داود الخريبي - The Hadith Transmitters Encyclopedia"۔ hadithtransmitters.hawramani.com۔ 6 سبتمبر 2020 میں اصل سے آرکائیو شدہ۔ اخذ شدہ بتاریخ 01 مئی 2021  تحقق من التاريخ في: `|archive-date=` (معاونت)
4. ↑  "عبد الله بن داود الخريبي - The Hadith Transmitters Encyclopedia"۔ hadithtransmitters.hawramani.com۔ 6 سبتمبر 2020 میں اصل سے آرکائیو شدہ۔ اخذ شدہ بتاریخ 01 مئی 2021  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ الوصول=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|موقع=` تم تجاهله (معاونت); تحقق من التاريخ في: `|archive-date=` (معاونت)
**ریسکیو 1122** ( ایمرجنسی 1122) ایک ایمرجنسی سروس ہے جو پاکستان میں صوبہ پنجاب، صوبہ خیبر پختونخوا، صوبہ بلوچستان، صوبہ سندھ، گلگت بلتستان اور آزاد کشمیر میں کام کرتی ہے۔ پاکستان میں کسی بھی فون سے 1122 پر کال کرکے اس سروس تک رسائی حاصل کی جا سکتی ہے۔
ابتدائی طور پر یہ 2006ء کے پنجاب ایمرجنسی سروس ایکٹ کے تحت قائم کی گئی تھی تاکہ ہنگامی حالات جیسے کہ آگ، ریسکیو اور ہنگامی طبی خدمات فراہم کی جا سکے۔ ہنگامی صورت حال کے انتظام اور روک تھام کو یقینی بنانے اور عوامی تحفظ کو خطرے میں ڈالنے والے خطرات کے تدارک کے لیے اقدامات کی سفارش کرنے کے لیے پنجاب ایمرجنسی کونسل اور ڈسٹرکٹ ایمرجنسی بورڈز تشکیل دیے گئے ہیں۔

پس منظر اور تاریخ
-----------------

زیادہ ترقی پزیر ممالک میں ایمبولینس ٹرانسپورٹ سسٹم کا قیام نا ممکن ہے، لیکن اس کے لیے کافی مہارت اور منصوبہ بندی کی ضرورت ہوتی ہے۔ 2004ء سے پہلے، پاکستان کے پاس منظم ہنگامی طبی نظام نہیں تھا۔ اس سال، ریسکیو 1122 کو ایک پیشہ ور پری ہسپتال ایمرجنسی سروس کے طور پر شروع کیا گیا تھا اور یہ ترقی یافتہ ممالک کے مقابلے میں اوسطاً سات منٹ کا رسپانس ٹائم حاصل کرنے میں کامیاب رہا ہے۔ اس کی کامیابی کے کچھ اہم عوامل میں گاڑیوں کی مقامی تیاری، ہنگامی طبی تکنیکی ماہرین کی تصدیق کے لیے انسٹرکٹرز کی تربیت، مقامی سیاق و سباق کے مطابق تربیتی مواد کو اپنانا اور متحدہ کمانڈ ڈھانچے کے تحت فائر اینڈ ریسکیو سروس کے رد عمل کو شامل کرنے کے لیے شاخیں بنانا شامل ہیں۔

2004ء میں شروع کیے گئے لاہور پائلٹ پروجیکٹ کی کامیابی کے بعد پنجاب میں چوہدری پرویز الٰہی کی حکومت میں ریسکیو 1122 کا قیام عمل میں لایا گیا۔ ریسکیو 1122 پنجاب کے تمام اضلاع میں کام کر رہا ہے اور پاکستان کے دیگر صوبوں کو تکنیکی مدد فراہم کر رہا ہے۔ ریسکیو 1122 میں ایمرجنسی ایمبولینس، ریسکیو اور فائر سروسز اور کمیونٹی سیفٹی پروگرام شامل ہیں۔
**میجر ریگینالڈ آسکر شوارز** (پیدائش:4 مئی 1875ء)|(انتقال:18 نومبر 1918ء)، جسے ریگی شوارز کے نام سے بھی جانا جاتا ہے، جنوبی افریقہ کے بین الاقوامی کرکٹ اور رگبی یونین کے فٹ بال کھلاڑی تھے۔

### ابتدائی زندگی

شوارز 1875ء میں لندن میں لی میں پیدا ہوئے، وہ بریسلاؤ کے ایک تاجر رابرٹ جارج شوارز کے بیٹے تھے جو سرے کے باگ شاٹ میں رہتے تھے۔ شوارز نے لندن کے سینٹ پال سکول سے تعلیم حاصل کی اور 1893ء میں کرائسٹ کالج، کیمبرج سے میٹرک کیا۔ کیمبرج میں رہتے ہوئے اس نے کیمبرج یونیورسٹی کی رگبی ٹیم میں شمولیت اختیار کی اور 1893ء کے ورسٹی میچ میں اس نے اپنا واحد کھیل بلیو جیتا۔ اگرچہ شوارز رگبی کھلاڑی سے زیادہ کرکٹ کھلاڑی کے طور پر مشہور ہوئے، لیکن انھوں نے کرکٹ کے لیے بلیو نہیں جیتا۔

### رگبی کیریئر

شوارز نے 1899ء میں اسکاٹ لینڈ کے خلاف انگلینڈ کے لیے تین کیپ جیتے اور 1901ء میں ویلز اور آئرلینڈ کے خلاف۔ کلب کی سطح پر، شوارز نے رچمنڈ کے لیے کھیلا اور 1896-97ء کے سیزن میں باربیرین کے لیے کھیلنے کی دعوت دی گئی۔

### کرکٹ کیریئر

شوارز نے جنوبی افریقہ ہجرت کرنے سے پہلے 1901ء اور 1902ء میں مڈل سیکس کاؤنٹی کرکٹ کلب کے لیے مٹھی بھر کھیل کھیلے جہاں وہ ٹرانسوال کے لیے کھیلے۔ یہ 1904ء میں جنوبی افریقی کرکٹ ٹیم کے ساتھ انگلینڈ واپسی پر تھا جب اس نے گوگلی گیند کرنے کا طریقہ برنارڈ بوسنکیٹ سے سیکھا تھا۔ غیر معمولی طور پر، اس نے اسے اپنی اسٹاک ڈیلیوری کے طور پر باؤلنگ کی، کافی کامیابی کے ساتھ: 1904ء اور 1907ء میں اس نے باؤلنگ اوسط میں سب سے اوپر رہے، بعد کے سال میں صرف 11.70 کی اوسط سے 137 وکٹیں حاصل کیں اور اسے 1908ء میں وزڈن کرکٹ کھلاڑی آف دی ایئر کے طور پر نامزد کیا گیا۔ 1907ء کے اس دورے پر، جس میں جنوبی افریقہ نے انگلینڈ میں پہلا ٹیسٹ کھیلا، ان کے پاس چار لیگ بریک اور گوگلی باؤلرز سے کم نہیں تھے، شوارز نے گوگلی کا راز اوبرے فالکنر، برٹ ووگلر اور گورڈن وائٹ تک پہنچا دیا۔ شوارز نے 1912ء کے سیزن کے بعد باقاعدگی سے کھیلنے سے ریٹائرمنٹ لے لی، حالانکہ وہ اگلے دو سیزن میں ایل رابنسن الیون کے لیے تین بار حاضر ہوئے۔ مجموعی طور پر اس نے 17.58 کی بولنگ اوسط سے 398 وکٹیں حاصل کیں اور ٹیسٹ میں اس نے 22.60 کی اوسط سے 55 وکٹیں حاصل کیں۔ شوارز نے ایک اول درجہ سنچری بنائی 1904ء میں لارڈز میں انگلینڈ الیون کے خلاف ایک غیر ٹیسٹ کھیل میں 102 رنز بنائے۔

### ذاتی اور فوجی کیریئر

شوارز 1899ء سے 1902ء تک لندن سٹاک ایکسچینج کے رکن تھے، اس سے پہلے کہ وہ 1902ء میں جنوبی افریقہ جانے کے بعد جنوبی افریقی ریلوے میں شامل ہوئے۔ 1904ء سے 1911ء تک، وہ جنوبی افریقی اسٹاک ایکسچینج کے ارکان رہے جب تک کہ وہ برطانیہ واپسی پر لندن اسٹاک ایکسچینج میں دوبارہ شامل نہ ہوئے۔ شوارز برطانوی فوج کی کنگز رائل رائفل کور میں میجر تھے اور پہلی جنگ عظیم میں مغربی محاذ پر لڑے تھے۔ انھیں ڈپٹی اسسٹنٹ کوارٹر ماسٹر جنرل کا کردار دیا گیا تھا اور وہ اسسٹنٹ کنٹرولر آف سالویج تھے۔ جنگ کے دوران اس کے اعمال کے لیے اس کا تذکرہ ڈسپیچز میں کیا گیا تھا اور اسے ملٹری کراس سے نوازا گیا تھا۔

### انتقال

وہ جنگ سے بچ گیا لیکن جنگ بندی پر دستخط ہونے کے صرف 7 دن بعد شمالی فرانس کے ایٹاپلس میں ہسپانوی فلو کی وبا میں 18 نومبر 1918ء کو مر گیا۔ وہ 43 سال کا تھا۔

مزید دیکھیے
-----------

* کرکٹ
* ٹیسٹ کرکٹ
* وزڈن کرکٹرز آف دی ایئر کی فہرست
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------
60 ﺑﺮﺱ ﺗﮏ ﮐﺘﺎﺑﯿﮟ ﭼﮭﺎﭘﺘﮯ ﺍﻭﺭ ﻟﮑﮭﺘﮯ ﺭﮨﮯ ﮨﯿﮟ ﺍﯾﮏ ﻣﺤﺘﺎﻁ ﺍﻧﺪﺍﺯﮮ ﮐﮯ ﻣﻄﺎﺑﻖ .60 ﮨﺰﺍﺭ ﻣﺨﺘﻠﻒ ﭨﺎﺋﯿﭩﻞ ﺳﮯ ﺑﮭﯽ ﺯﯾﺎﺩﮦ ﮐﯽ ﺍﻧﮩﻮﮞ ﻧﮯ ﻻﮐﮭﻮﮞ ﮐﺘﺎﺑﯿﮟ ﺷﺎﺋﻊ کیں
ﻣﻘﺒﻮﻝ ﺍﮐﯿﮉمی اشاعتی ادارہ قائم کیا ﮐﺘﺎﺑﯿﮟ ﺷﺎﺋﻊ ﮐﺮﻧﮯ ﮐﮯ ﻋﻼﻭﮦ ﺧﻮﺩ ﺑﮭﯽ 18 ﮐﺘﺎﺑﯿﮟ ﻟﮑﮭﯿﮟ ﺍﻭﺭ 6 ﮐﺘﺎﺑﯿﮟ ﺗﺎﻟﯿﻒ فرمائیں
22 ﺟﻨﻮﺭﯼ 1930ﺀ ﺑﺮﻭﺯ ﺑﺪﮪ ،ضلع ﺳﯿﺎلکوﭦ ﮐﮯ ﮔﺎﺅﮞ ﺩﯾﻮﻭﺍﻝ ﻣﯿﮟ ﺍﯾﮏ ﺧﻮﺷﺤﺎﻝ ﺯﻣﯿﻨﺪﺍﺭ، ﺣﺎﺟﯽ ﻣﻠﮏ ﻻﻝ ﺩﯾﻦ ﮐﮯ ﮨﺎﮞ ﭘﯿﺪﺍ ﮨﻮﺋﮯ،ﺍﻭﺭ 22 ﻣﺌﯽ 2019ء ﺑﺪﮪ کو ﺑﻌﺪ ﺍﺯ ﺍﻓﻄﺎﺭﯼ 89 ﺳﺎﻝ 4 ﻣﺎﮦ ﺍﻭﺭ 22 ﺩﻥ عمر پا کر وفات پائی
جوہر ٹاؤن لاہور میں جنازہ ہوا، ﺍﻥ ﮐﮯ ﻧﻨﮭﺎﻝ ﺳﺮﮔﻮﺩﮬﺎ ﻣﯿﮟ ﺁﺑﺎﺩ ﺗﮭﮯ
ﻣﻠﮏ ﻣﻘﺒﻮﻝ ﺍﺣﻤﺪ ﮐﻮ ﺍﻥ ﮐﮯ ﻭﺍﻟﺪ ﺑﻄﻮﺭ ﭘﭩﻮﺍﺭﯼ ﻣﻼﺯﻣﺖ ﺩﻟﻮﺍﻧﺎﭼﺎﮨﺘﮯ ﺗﮭﮯ ﻣﮕﺮ ﺟﻮﺍﮞ ﻓﮑﺮ ﻣﻠﮏ ﻣﻘﺒﻮﻝ ﺍﺣﻤﺪ ﻧﮯ ﻭﮦ ﻧﻮﮐﺮﯼ ﭘﺴﻨﺪ ﻧﮧ ﮐﯽ ، ﺩﻭﺳﺮﯼ ﺁﭘﺸﻦ ﻣﺤﮑﻤﮧ ﺟﻨﮕﻼﺕ ﻣﯿﮟ ﻣﺤﺎﻓظ ﮐﯽ ﺗﮭﯽ ﻣﮕﺮ ﺍﺳﮯ ﺑﮭﯽ ﻣﻠﮏ ﺻﺎﺣﺐ ﻧﮯ ﻗﺒﻮﻝ ﻧﮧ ﮐﯿﺎ ، ﭘﮭﺮ ﺍﻥ ﮐﻮ ﺍﻥ ﮐﯽ ﺻﻮﺍﺑﺪﯾﺪ ﭘﺮ ﭼﮭﻮﮌ ﺩﯾﺎ ﮔﯿﺎ ﺗﻮ انھوں ﻧﮯ ﺑﻄﻮﺭ ﺳﮑﻮﻝ ﭨﯿﭽﺮ ﺍﭘﻨﯽ ﻋﻤﻠﯽ ﺯﻧﺪﮔﯽ ﮐﺎ ﺁﻏﺎﺯ ، ﮔﻮﺭﻧﻤﻨﭧ ﻧﺎﺭﻣﻞ ﺳﮑﻮﻝ ﻧﺎﺭﻭﻭﺍﻝ ﺳﮯ 1950ﺀ ﻣﯿﮟ ﮐﯿﺎ، ﺍﺳﯽ ﺩﻭﺭﺍﻥ ﭼﻮﮨﺪﺭﯼ ﺩﺳﻮﻧﺪﮬﯽ ﺧﺎﻥ ﮐﮯ ﺗﻌﺎﻭﻥ ﺳﮯ ﺁﭖ ﻧﮯ ﺍﯾﮏ ﺍﺩﺑﯽ ﭘﺮﭼﮧ ،، ﭼﻮﺩﮬﻮﯾﮟ ﺻﺪﯼ ،، ﺷﺮﻭﻉ ﮐﯿﺎ ،
150 ﻣﺸﺎﮨﯿﺮ ﺍﺩﺏ ان کی آخری تصنیف تھی.
معروف ادیب، مولف اور پبلشر ملک مقبول احمد کی ادبی خدمات کے حوالے سے جی سی یونیورسٹی فیصل آباد کی طالبہ ساویدہ محبوب نے مقالہ لکھا ہے۔ یہ مقالہ انھوں نے ڈاکٹر طاہر تونسوی کی زیر نگرانی تحریر کیا جو کتابی شکل میں ملک مقبول احمد کے فرزند و جانشین ڈاکٹر ارشد مقبول نے مقبول بکس 10 دیال سنگھ منیشن مال روڈ لاہور کے زیر اہتمام شائع کیا ہے، ملک مقبول احمد ادبی خدمات پر مشتمل ڈاکٹر ہارون الرشید تبسم کی کتاب ’’دانش صدرنگ‘‘ ملک مقبول احمد ایک مطالعہ بھی منصہ شہود پر آچکی ہے۔اور کندن چہرے بھی ان کی سوانح ہے۔ ملک مقبول احمد کی آپ بیتی ’’ سفر جاری ہے، بھی طبع ہو چکی ہے،
ان کی دیگر تصانیف یہ ہیں

1. شناسا ادبی چہرے
2. سفر آرزو
3. ادب شناسی
4.

حوالہ جات
---------

کامران اعظم سوہدروی
اوساکا میں شہر کے لیے، کاشی وارا، اوساکا ملاحظہ فرمائیں۔
اس شہر کی بنیاد 11 فروری، 1956ء کو رکھی گئی تھی۔ سابق میئر یوتاکا اسودا تھے، جو 2003ء میں اپنی تیسری مدت کے لیے منتخب ہوئے تھے۔ موجودہ میئر یوتاکا موری شیتا ہیں، جو سنہ 2007ء میں منتخب ہوئے تھے۔

شہنشاہ جمو کے شاہی تخت (یعنی جاپان کی بنیاد) کے ساتھ الحاق کے صحیح مقام پر صدیوں تک بحث ہوتی رہی یہاں تک کہ سنہ 1863ء میں قومی علوم کے ماہرین نے دعویٰ کیا کہ کاشی ہارا کے اندر ایک علاقے کو صحیح جگہ کے طور پر شناخت کیا گیا ہے۔ یہ شہر سنہ 694ء سے 710ء تک شاہی دار الحکومت فیوجی وارا۔کیو کا مقام تھا۔

سولہویں صدی کے آخر میں اسے جاپان کے دو امیر ترین خود مختار شہروں میں سے ایک کہا جاتا تھا، *امی نو ساکائی (*سمندر کے ذریعے، ساکائی) اور ریکو نو ایمائی (اندرون ملک، ایمائی)۔ ایمائی جیا ja:今井町اب کاشی ہارا کا حصہ ہے)۔

8 جولائی، 2022ء کو، سابق جاپانی وزیر اعظم شنزو آبے کو نارا شہر میں انتخابی مہم کے دوران گولی مار دیے جانے کے بعد، انھیں علاج کے لیے کاشیہارا کے نارا میڈیکل یونیورسٹی ہسپتال لے جایا گیا، لیکن وہ وہاں دم توڑ گئے۔ 

1. ↑  "Man taken into custody after former Japanese PM Abe Shinzo collapses | NHK WORLD-JAPAN News"۔ 8 July 2022۔ 08 جولا‎ئی 2022 میں اصل سے آرکائیو شدہ۔ اخذ شدہ بتاریخ 08 جولا‎ئی 2022
**میری("مولی") ایڈتھ ہائیڈ** (پیدائش:24 اکتوبر 1913ء شنگھائی، چین)|(وفات:10 ستمبر 1995ء سرے) ایک انگریز کرکٹ کھلاڑی تھیں۔ وہ انگلینڈ کی ابتدائی خواتین کرکٹ کھلاڑیوں میں سے ایک تھیں اور انھوں نے 17 سال تک انگلینڈ کی خواتین کرکٹ ٹیم کپتانی کی۔ 1973ء میں وہ خواتین کرکٹ ایسوسی ایشن کی صدر بنی تھیں۔

### ابتدائی زندگی

مولی ہائیڈ چین کے شہر شنگھائی میں پیدا ہوئی تھیں اور چھ سال کی عمر میں انگلینڈ آئی تھیں۔ انھوں نے ویمکبے ایبی کے لڑکیوں کے اسکول میں کرکٹ کھیلنا سیکھی اور بعد ازاں ریڈنگ یونیورسٹی میں زراعت کی تعلیم حاصل کی۔

### کرکٹ

سن 1932ء اور 1933ء میں نمائندہ میچوں میں وورسٹر شائر کی نمائندگی کرتی تھیں اور انھوں نے بٹی آرچڈیل کی پہلی انگریز خواتین کے ہمرا ان ممالک میں جانے والی ٹیم کے ساتھ آسٹریلیا اور نیوزی لینڈ کا دورہ کیا تھا۔ انھوں نے کرائسٹ چرچ ٹیسٹ میں ایک سنچری اسکور کی، جہاں انگلینڈ نے نیوزی لینڈ کو یکطرفہ میچ میں شکست دی۔ ہائڈ کو 1936ء میں انگلینڈ کی ساؤتھ ٹیم کی کپتانی سونپی گئی اور ایک سال بعد، انگلینڈ کی ٹیم آسٹریلیائی خواتین کے خلاف کھیلی جو سیریز 1-1 سے ختم ہوئی، بلیکپول میں دوسری اننگز میں ہائیڈ کی بڑی شراکت 20 وکٹ پر 5 رنز تھی جہاں انگلینڈ نے 25 رنز سے کامیابی حاصل کی۔

### انتقال

مولی ہائید 10 ستمبر 1995ء کو سرے میں 81 سال 321 دن کی عمر میں اس دنیا سے رخصت ہو گئیں۔

حوالہ جات
---------

* جی ڈی مارٹینیو، *انھوں نے کرکٹ بنائی*، میوزیم پریس، 1956
* مولی ہڈ پر کریکنفو صفحہ

بیرونی روابط
------------

* مولی ہڈ پر کرکٹ آرکائیو پیج
تلاوت إِنَّا ِلِلَّٰهِ وَإِنَّا إِلَيْهِ رَاجِعُونَ 2:156
**انا لله و انا الیہ راجعون** (عربی: إِنَّا لِلَّٰهِ وَإِنَّا إِلَيْهِ رَاجِعُونَ) قرآن میں سورۃ البقرہ کی آیت 156 کے ایک حصے سے لیا گیا ہے۔، اس کا مطلب ہے **"ہم خدا کے ہیں اور اسی کی طرف لوٹ کر جانا ہے۔"** جب مسلمان کسی کی موت یا مصیبت کا سنتے ہیں تو یہ آیت پڑھتے ہیں۔ وہ اس آیت کو تعزیت کے لیے بھی استعمال کرتے ہیں اور مصیبت کے وقت صبر کا مطالبہ کرتے ہیں۔

فضائل
-----

اس آیت کو "آیتء استرجاع" کہا جاتا ہے-

اِنَّا لِلّٰهِ وَ اِنَّاۤ اِلَیْهِ رٰجِعُوْنَ‘‘ پڑھنے کے فضائل:

احادیث میں مصیبت کے وقت ’’اِنَّا لِلّٰهِ وَ اِنَّاۤ اِلَیْهِ رٰجِعُوْنَ‘‘ پڑھنے کے بہت فضائل بیان کیے گئے ہیں ، ان میں سے 3فضائل یہ ہیں :
(1)…اُم المؤمنین حضرت ام سلمہ رَضِیَ اللہُ تَعَالٰی عَنْہا فرماتی ہیں :میں نے سید المرسلین صَلَّی اللہُ تَعَالٰی عَلَیْہِ وَاٰلِہ وَسَلَّمَ کو یہ فرماتے ہوئے سنا کہ جس مسلمان پر کوئی مصیبت آئے اور وہ اللہ تعالیٰ کے حکم کے مطابق ’’اِنَّا لِلّٰهِ وَ اِنَّاۤ اِلَیْهِ رٰجِعُوْنَ‘‘ (پڑھے اور یہ دعا کرے) ’’اَللّٰہُمَّ أْجُرْنِیْ فِیْ مُصِیْبَتِیْ وَاَخْلِفْ لِیْ خَیْرًا مِّنْہَا ’’اے اللہ!میری ا س مصیبت پر مجھے اجر عطا فرما اور مجھے اس کا بہتر بدل عطا فرما ‘‘تو اللہ تعالیٰ اس کو اس سے بہتر بدل عطا فرمائے گا۔ حضرت ام سلمہ رَضِیَ اللہُ تَعَالٰی عَنْہا فرماتی ہیں :جب حضرت ابو سلمہ رَضِیَ اللہُ تَعَالٰی عَنْہُ فوت ہو گئے تو میں نے سوچا کہ مسلمانوں میں حضرت ابو سلمہ رَضِیَ اللہُ تَعَالٰی عَنْہُ سے بہتر کون ہو گا؟ وہ تو پہلے گھر والے ہیں جنھوں نے حضور پر نور صَلَّی اللہُ تَعَالٰی عَلَیْہِ وَاٰلِہٖ وَسَلَّمَ کی طرف ہجرت کی۔ بہر حال میں نے یہ دعاکہہ لی، چنانچہ اللہ تعالیٰ نے ان کے بدلے مجھے رسول اللہ صَلَّی اللہُ تَعَالٰی عَلَیْہِ وَاٰلِہ وَسَلَّمَ عطا فرما دیے (جو حضرت ابو سلمہ رَضِیَ اللہُ تَعَالٰی عَنْہُ سے بہت بہتر تھے)
(مسلم، کتاب الجنائز، باب ما یقال عند المصیبۃ، ص457، الحدیث: 3(918))

(2)…حضرت امام حسین بن علی رَضِیَ اللہُ تَعَالٰی عَنْہُ سے روایت ہے،حضور پر نور صَلَّی اللہُ تَعَالٰی عَلَیْہِ وَاٰلِہ وَسَلَّمَ نے ارشاد فرمایا: ’’جس مسلمان مرد یا عورت پر کوئی مصیبت پہنچی اور وہ اسے یاد کر کے ’’اِنَّا لِلّٰهِ وَ اِنَّاۤ اِلَیْهِ رٰجِعُوْنَ‘‘ کہے، اگرچہ مصیبت کا زمانہ دراز ہو گیا ہو تو اللہ تعالیٰ اُس پر نیا ثواب عطا فرماتا ہے اور ویسا ہی ثواب دیتا ہے جیسا اس دن دیا تھا جس دن مصیبت پہنچی تھی ۔
(مسند امام احمد، حدیث الحسین بن علی رضی اللہ تعالٰی عنہ، 1 / 429، الحدیث: 1734)

(3)…ایک مرتبہ نبی اکرم صَلَّی اللہُ تَعَالٰی عَلَیْہِ وَاٰلِہ وَسَلَّمَ کا چراغ بجھ گیا تو آپ نے ’’اِنَّا لِلّٰهِ وَ اِنَّاۤ اِلَیْهِ رٰجِعُوْنَ‘‘ پڑھا۔ عرض کی گئی کیا یہ بھی مصیبت ہے ؟ ارشاد فرمایا: جی ہاں ! اور ہر وہ چیزجو مومن کو اَذِیَّت دے وہ اس کے لیے مصیبت ہے اور اس پر اجر ہے۔
(در منثور، البقرۃ، تحت الآیۃ: 156، 1 / 380)

مکمل آیت
--------

**بِسْمِ اللَّـهِ الرَّحْمَـٰنِ الرَّحِيمِ**

 وَلَنَبْلُوَنَّكُمْ بِشَيْءٍ مِّنَ الْخَوفْ وَالْجُوعِ وَنَقْصٍ مِّنَ الأَمَوَالِ وَالأنفُسِ وَالثَّمَرَاتِ وَبَشِّرِ الصَّابِرِينَ  
 الَّذِينَ إِذَا أَصَابَتْهُم مُّصِيبَةٌ قَالُواْ إِنَّا لِلّهِ وَإِنَّـا إِلَيْهِ رَاجِعونَ  
 أُولَـئِكَ عَلَيْهِمْ صَلَوَاتٌ مِّن رَّبِّهِمْ وَرَحْمَةٌ وَأُولَـئِكَ هُمُ الْمُهْتَدُونَ  

[سورة البقرة:155- 157]
**تسنیم اسلم** پاکستان کی وزارت خارجہ سے وابستہ ایک خاتون کیریئر ڈپلومیٹ تھیں جو دو مرتبہ مختلف وقتوں میں وزارت خارجہ کے ترجمان کے طور پر خدمات انجام دے چکی ہیں۔

### عملی کیریئر

1984ء میں پاکستان کی فارن سروس میں شمولیت کے بعدانہوں نے 2007-2010ء کے درمیان اٹلیاور 2012ء میں مراکش کی بادشاہی میں بطور سفیر خدمات انجام دیں اس سے پہلے نئی دہلی ، دی ہیگ اور پیرس کے سفارتی مشنز میں بھی وہ اپنے فرائض ادا کر چکی تھیں۔ انھوں نے اگست 2013ء سے دسمبر 2013ء تک یورپی امور کے لیے ایڈیشنل سیکرٹری خارجہ کے طور پر خدمات انجام دیں۔  تسنیم اسلم کے *الما میٹرز* میں پنجاب یونیورسٹی شامل ہیں جہاں انھوں نے بزنس ایڈمنسٹریشن میں ماسٹر کی ڈگری حاصل کی اور ٹفٹس یونیورسٹی میں فلیچر سکول آف لا اینڈ ڈپلومیسی میں ریرتعلیم رہیں جہاں انھیں بین الاقوامی تعلقات میں ماسٹر کی ڈگری سے نوازا گیا۔  ممتاز انگریزی اخبار *پاکستان ٹوڈے نے* خاتون سفارت کاروں کی ترقی کا جائزہ لیتے ہوئے ایک مضمون میں کہا کہ تسنیم اسلم آزاد کشمیر کی واحد خاتون ہیں۔ جنہیں 2005ء میں وزارت نے بطور ترجمان مقرر کیا تھا۔ انھوں نے سیکرٹری خارجہ کے دفتر میں بطور ڈائریکٹر خدمات انجام دیں۔ وہ اقوام متحدہ کے ڈویژن اور اسلامی تعاون تنظیم کے ڈائریکٹر جنرل بھی رہیں۔

جن دنوں ڈنمارک میں چند بیمار ذہنوں نے ایک مبارک ہستی کے مذموم کارٹون کی گستاخی کی تو اس وقت تسنیم اسلم وزارت خارجہ کی ترجمان تھیں ایک بریفنگ میں تسنیم اسلم نے کہا، **پاکستان کے عوام کے جذبات کا احساس کرتے ہوئے صدر اور وزیر اعظم نے اس اشاعت کی شدید مذمت کی ہے، جس نے پوری دنیا میں مسلمانوں کے جذبات اور مذہبی احساسات کو ٹھیس پہنچائی ہے** انھوں نے کہا کہ قومی اسمبلی اور سینیٹ کی خارجہ تعلقات کمیٹی نے تمام مسلمانوں کے بنیادی عقیدے کو ٹھیس پہنچانے والے کارٹونز کی مذمت میں قراردادیں منظور کی ہیں۔**ہم سمجھتے ہیں کہ اظہار رائے کی آزادی کو عوامی جذبات یا مذہبی عقائد پر حملہ کرنے یا مجروح کرنے کے لیے غلط استعمال نہیں کیا جانا چاہیے۔**انھوں نے واضح کیا کہ یہ لوگوں اور تہذیبوں میں تقسیم پیدا کرنے کی کوشش ہے۔ اسلم نے اپنے ملکوں میں دقیانوسی تصورات کو تقویت دینے اور لوگوں کو الگ کرنے کی بجائے لوگوں اور برادریوں کے درمیان ہم آہنگی کو فروغ دینے کی ضرورت پر زور دیا۔

وہ 2017ء میں فارن سروس سے ریٹائر ہوئیں۔

حوالہ جات
---------

1. ↑  Spokesperson Profile - Ministry of Foreign Affairs
2. ↑  "Tasneem Aslam appointed Foreign Office spokesperson again"۔ 24 ستمبر 2015 میں اصل سے آرکائیو شدہ۔ اخذ شدہ بتاریخ 02 مارچ 2023  الوسيط `|url-status=` تم تجاهله (معاونت)
3. ↑  Tasneem Aslam condemns the blasphemous cartoons
4. ↑  Spokesperson Profile
فخر بلوچستان نواب غوث بخش رئیسانی 1924ء کو بلوچستان کے گاؤں کانک میں نواب سر اسد اللہ خان رئیسانی مرحوم کے گھر پیدا ہوئے۔ انھوں نے دینی تعلیم حاصل کرنے کے بعد وہ دنیا وی تعلیم کے لیے ڈیرہ ٹاؤن کے علاوہ کراچی کے گرائمر سکول اور چیفس کالج میں بھی زیر تعلیم رہے نواب غوث بخش رئیسانی کا شمار پاکستان کے ان چند شخصیات میں ہوتا ہے جنھوں نے قوم اورملک کی بے لوث خدمت کی۔ نواب غوث بخش رئیسانی اصول کا پابند قوت فیصلے کے مالک زندگی کے مقصد و ضرورت اور علاقے کے مسائل سے باخبر باوقار اور پر اعتماد شخصیت کے مالک تھے۔ نواب غوث بخش رئیسانی نے بلوچستان میں تعلیم اور زراعت پر خصوصی توجہ دی۔ اور دونوں ں شعبوں میں آپ نے بے شمار خدمات سر انجام دیے۔

انھوں نے بلوچستان میں علم، روشنی، اخوت، اتحاد، محبت اور امن کو فروغ دیا۔ نواب صاحب نے میر گڑھ پر خصوصی توجہ دی اوروہاں سے آثار قدیمہ برآمد کرکے اسے ساری دنیا میں متعارف کرایا۔ وہاں پر بہت بڑے ثقافتی ورثہ جمع کیاجس کی بدولت بلوچستان کو ساری دنیا میں شہرت ملی کیونکہ 1953ء میں فرکوسن سکول سے زراعت کے شعبے میں اعلیٰ تکنیکی مہارت حاصل کی تھی اور مٹھڑی میں ماڈرن میر گڑھ فارم بنایا۔جو بلوچستان میں ایک جدید زرعی فارم تھا۔ نواب غوث بخش رئیسانی نے اعلیٰ تعلیم حاصل کرنے کے بعد 1946ء میں فوج کمیشن حاصل کیا ۔ جبکہ 1949ء میں بحییثت میجر کمانڈر لیویز اپنے فرائض سر انجام دیتے رہے۔

والد بزرگ وار نواب سر اسد اللہ خان رئیسانی کے انتقال کے بعد انھیں رئیسانی قبیلے کا سربراہ بنایا گیا اس کے لیے انھیں نوکری چھوڑنی پڑھی اور عملی سیاست میں قدم رکھنا پڑا۔ شہید نواب غوث بخش رئیسانی 1956ء میں صوبائی اسمبلی مغربی پاکستان کے رکن رہے ضلع قلات سے اس کے علاوہ 1970میں کچی ون سے صوبائی اسمبلی کے رکن منتخب ہوئے 1971میں پاکستان پیپلز پارٹی میں شامل ہوئے۔نوا ب غوث بخش رئیسانی 28 دسمبر1971ء تا 2 اپریل1972ء بلوچستان کے پہلے سول گورنر رہے۔اس کے بعد 7مئی 1972سے لے کر13فروری 1974تک وفاقی وزیر خوراک و زراعت بھی رہے۔نواب صاحب پیپلز پارٹی کے صدر مقرر ہوئے تو صوبائی کابینہ میں سینئر وزیر کے عہدے پر بھی فائز رہے۔

پاکستان میں 1977ء کو قائد عوام ذو الفقار علی بٹھو شہید کی حکومت کو جب ضیاء الحق نے ختم کیا اور ملک میں مارشل لا نافذ کیا تو فوجی آمروں نے نواب غوث بخش رئیسانی کو بھی نظر بند کیا نواب غوث بخش رئیسانی نے جمہوریت کی بالا دستی بلوچستان کے عوام کی بنیادی حقوق کے تحفظ کے لیے فوجی ڈکٹیٹر شپ کا ڈٹ کر مقابلہ کیا۔
نواب غوث بخش رئیسانی کو 26 مئی 1987ء کو جب وہ کوئٹہ جا رہے تھے تو ڈھاڈر سے 3میل دور درہ بولان کے قریب پانچ محافظوں سمیت 27 رمضان مبارک کے دن شہید کر دیے گئے،
| سلسلۂ مضامین |
| --- |
| تاریخسلطنت عثمانیہ |
| Coat of Arms of the Ottoman Empire |
| عروج (1299–1453)
* Gaza Thesis
* عثمانی زمانہ تعطل (1402–1413)
* فتح قسطنطنیہ
 |
| توسیع (1453–1566)
* سلطنت خواتین
 |
| تقلب (1566–1703)
* Köprülü Era (1656–1703)
 |
| جمود (1703–1789)
* دور لالہ (1718–1730)
 |
| زوال (1789–1908)
* Nizam-i Djedid
* دور تنظیمات (1839–1876)
* 1st Constitutional Era (1876–1878)
 |
| خاتمہ (1908–1922)
* عثمانی سلطنت کا دوسرا آئینی دور (1908–1920)
* World War I (1914–1918)
* سلطنت عثمانیہ کی تقسیم
 |
| تاریخ نویسی |
| * د
* ب
* ت
 |

**سلطنت عثمانیہ** عثمان اول نے بطور بیلیک (بیگ کے دائرہ اختیار میں آنے والا علاقہ) کے شمال مغربی ایشیائے صغری میں، بازنطینی دار الحکومت قسطنطنیہ کے ٹھیک جنوب میں قائم کی۔ عثمانیوں نے 1352ء میں پہلی بار یورپ کو عبور کیا، 1354ء میں در دانیال میں قلعہ جنبی میں مستقل نو آبادی کی بنیاد رکھی اور اپنا دار الحکومت ادرنہ سے 1369ء میں منتقل کر لیا۔

جب سلطان محمد فاتح نے 1453ء میں قسطنطنیہ (موجودہ نام استنبول ہے) فتح کیا، ریاست یورپ، شمالی افریقا اور مشرق وسطی میں پورے طور سے پھیلتی ہوئی ایک طاقتور سلطنت کی شکل اختیار کر گئی۔ سولہویں صدی کے وسط تک بیشتر بلقان سلطنت عثمانیہ کے زیر اقتدار تھا، جب سلطان سلیم اول کے تحت عثمانی علاقے میں تیزی سے اضافہ ہوا، جس نے 1517ء میں خلافت سنبھالی اور پھر عثمانیوں نے مشرق کا رخ کیا اور دوسرے علاقوں کے ساتھ ساتھ عرب (مکہ و مدینہ کے مقدس شہر بھی)، مصر اور لاویان کو فتح کیا۔ اگلی چند دہائیوں کے دوران میں شمالی افریقا کے ساحل کا بیشتر حصہ (مراکش کے سوا) عثمانی حلقۂ اقتدار کا حصہ بن گیا۔

سلطنت سولہویں صدی میں سلیمان عالی شان کے دور میں عروج پر پہنچی جب سلطنت مشرق میں خلیج فارس سے لے کر مغرب میں الجزائر تک اور جنوب میں یمن سے مجارستان/ہنگری تک اور شمال میں یوکرین کے کچھ حصوں تک پھیل گئی۔

1699ء کے بعد سے، داخلی جمود، مہنگی دفاعی جنگیں، یورپی استعمار اور اس کی کثیراللسانی رعایا کے درمیان میں قوم پرست بغاوت کی وجہ سے سلطنت عثمانیہ نے اگلی دو صدیوں کے دوران میں اپنے علاقے کھونے شروع کر دیے۔ انیسویں صدی کے آغاز میں، سلطنت کے زوال کو ناکام بنانے کی کوشش میں کامیابی کے ساتھ متعدد انتظامی اصلاحات عمل میں لائی گئیں۔

پہلی جنگ عظیم میں اتحادیوں کے ہاتھوں اپنی شکست کے بعد سلطنت کا خاتمہ ہوا، ترک جنگ آزادی (1919–23) کے بعد نومبر 1922ء میں انقرہ کی اعلیٰ ترک قومی اسمبلی نے سرکاری طور پر اس سلطنت کو ختم کر دیا۔ سلطنت کے 600 سال سے زائد عرصے کے قیام سے، سلطنت عثمانیہ نے مشرق وسطی اور جنوب مشرقی یورپ میں ایک گہری میراث چھوڑ دی ہے، جیسا کہ ان مختلف ممالک کے رسم و رواج، ثقافت اور کھانے میں دیکھا جاسکتا ہے جو کبھی اس کے دائرے کا حصہ تھے۔

مزید دیکھیے
-----------

* سلطنت عثمانیہ کا خط زمانی

حوالہ جات
---------
**فلپائن کرکٹ ایسوسی ایشن** (**پی سی اے**)، جو پہلے **فلپائن کرکٹ ایسوسی ایشن تھی** ، فلپائن میں کرکٹ کے کھیل کی باضابطہ گورننگ باڈی ہے۔  یہ اپنی قومی ٹیم کے لیے بھی ذمہ دار ہے۔ پی سی اے انٹرنیشنل کرکٹ کونسل میں فلپائن کا نمائندہ ہے اور ایک ایسوسی ایٹ ممبر ہے  اور 2003ء سے اس باڈی کا رکن ہے۔ یہ ایسٹ ایشیا پیسیفک کرکٹ کونسل کا رکن بھی ہے۔ پی سی اے جون 2018ء سے فلپائن کی اولمپک کمیٹی کا رکن ہے۔ فلپائن میں کرکٹ کی تاریخ 1914ء کے اوائل سے شروع ہوتی ہے جب نومیڈز اسپورٹس کلب قائم کیا گیا تھا جہاں ملک میں پہلی بار کھیل کھیلے گئے تھے۔  فلپائن کرکٹ ایسوسی ایشن (پی سی اے) خود 1970 کی دہائی میں قائم ہوئی تھی۔ 1997ء کے ایشیائی مالیاتی بحران سے پہلے، پی سی اے نے ایک مستحکم کرکٹ لیگ کا اہتمام کیا تھا جس میں زیادہ تر غیر ملکی اراکین شامل تھے۔ 2000ء میں پی سی اے کے زیر اہتمام لیگ میں صرف دو باقاعدہ کلب تھے۔ اس وقت لیگ میں شامل کرکٹرز زیادہ تر آسٹریلیا، برطانیہ، ہندوستان، نیوزی لینڈ، پاکستان، جنوبی افریقہ اور زمبابوے سے آنے والے تارکین وطن تھے جبکہ کچھ فلپائنی ورثے کے حامل غیر ملکی تھے۔

پی سی اے نے 2003ء میں الحاق کی رکنیت حاصل کی  اسی سال صرف 45 ریکارڈ شدہ سینئر کھلاڑی تھے۔  پی سی اے کے تحت فلپائنی مردوں کی قومی کرکٹ ٹیم نے پہلی بار 2011 میں بین الاقوامی سطح پر مقابلہ کیا۔  2014 ءمیں پی سی اے نے پہلا آفیشل کرکٹ میچ منعقد کیا جہاں ایک طرف زیادہ تر مقامی فلپائنیوں پر مشتمل تھا۔ فلپائن کی ڈیولپمنٹ ٹیم نے جس میں تین ارکان پر مشتمل غیر ملکی قومی ٹیم کا اضافہ کیا گیا، منیلا روز پر فتح حاصل کی، جو آسٹریلیا کے غیر ملکی کرکٹرز پر مشتمل تھی۔  مئی 2018ء تک پی سی اے فلپائن میں کرکٹ کے لیے نیشنل اسپورٹس ایسوسی ایشن کا درجہ حاصل کرنے کی کوشش کر رہا تھا۔ یہ اس وقت تک 24 ٹیموں کی مردوں کی لیگ، 4 ٹیموں کی خواتین کی لیگ اور ایک انڈر 19 مقابلے کا اہتمام کرتا ہے۔ این ایس اے کا درجہ حاصل کرنے کی کوششیں جون 2018ء میں ختم ہوئیں جب پی سی اے کو فلپائن کی اولمپک کمیٹی نے اس کے رکن کے طور پر تسلیم کیا۔ پی سی اے اس کھیل کو اسکولوں میں متعارف کروانے کے ساتھ ساتھ بیرون ملک مقیم فلپائنی کرکٹرز کو لا کر ملک میں کرکٹ کو فروغ دے رہا ہے۔

حوالہ جات
---------

1. 1 2 3  Rhoel Fernandez (3 February 2014)۔ "Rise of Azkals, football offers unique blueprint as growth of PH cricket pushed"۔ Sport Interactive Network Philippines۔ اخذ شدہ بتاریخ 10 اپریل 2014
2. ↑  "Ireland and Afghanistan ICC newest full members amid wide-ranging governance reform"۔ International Cricket Council۔ 22 June 2017۔ اخذ شدہ بتاریخ 01 ستمبر 2018
3. 1 2 3  "Philippines Cricket Association"۔ International Cricket Council۔ اخذ شدہ بتاریخ 29 جولا‎ئی 2017
4. ↑  "ICC East Asia-Pacific Development Program - Research Results 2000-2003" (PDF)۔ International Cricket Council۔ International Cricket Council۔ 16 مارچ 2007 میں اصل (PDF) سے آرکائیو شدہ